En 20-årig mand fra Hvam ved Aalestrup er ved retten i Frederikshavn blevet varetægtsfængslet frem til 30. maj. Han er sigtet for drabsforsøg mod sin 18-årige kæreste. <b>Opdateret 13:45</b>

Den 20-årige forsøgte lørdag aften at stikke sin 18-årige kæreste med en brødkniv. Kvinden forsvarede sig og slap fra overfaldet med snitsårParret var oppe at skændes da manden tog kniven frem og sagde, at kæresten nu skulle dø. Hun fik flere snitsår på sin højre underarm, da hun forsvarede sig. Efter overfaldet smed manden kniven fra sig og stak af. Kvinden ringede til politiet, der hurtigt fandt frem til manden. Den 20-årige fremstilles i løbet af søndagen i grundlovsforhør, sigtet for forsøg på manddrab, oplyser vagtchef Poul Badsberg fra Nordjyllands Politi.